

«Քայլ առ քայլ» բարեգործական հիմնադրամ

«Նախադպրոցական հաստատության մանկավարժական աշխատողների մասնագիտական կարողությունների և հմտությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝** *Մանկավարժական աշխատողի ուսումնադաստիարակչկան աշխատանքների պլամնավորումը՝ նախադպրոցական կրթության պետական կրթական չափորոշչի համապատասխան:*

**Դաստիարակ՝** *Նաիրա Տոռոզյան*

**Մանկապարտեզ՝ «** *Սյունիքի մարզ, ք. Գորիս, գ.Ակներ << Վերիշենի մանկապարտեզ>>* **» ՀՈԱԿ**

**2022թ.**

**Բովանդակություն**

Ներածություն………………………………………………………………………………..……..4

 **Տեսական մաս**

1․1․Դաստիարակի աշխատանքների պլանավորումը չափորոշչին համահունչ……………………………………………………………………………………….....5

1․2․Ուսումնադաստիարակչական գործընթացի կազմակերպումը ՆՈւՀ-ում……..………………………………………………………………………………………….….10

Գործնական մաս………………………………………………..………………………..………14

Եզրակացություն……………………………………………………………….……….…………21

Օգտագործված գրականություն………………….………………………………………...…23

**Ներածություն**

 Թեմայի արդիականությունըՄանկավարժական աշխատողի ուսումնադաստիարակչական աշխատանքների պլանավորումը նախադպրոցական կրթության պետական կրթական չափորոշիչներին համապատասխանկրթության ու դաստիարակությոան ապահումը որպես մանկավարժական գործընթաց և հասարակության կայուն զարգացման անհրաժեշտություն:

 Խմբերում ուսուցման օգտակարության աստիճանը կախված է նրանից, թե որքանով են դաստիարակները տիրապետում իրականացվող ուսումնական ծրագրին, մեթոդներին ու ռազմավարություններին, որոնց օգնությամբ կարելի է երեխաների ուսուցման արդյունավետությունն առավելագույնի հասցնել:

Որոշ երեխաներ կարող են շատ ավելի բարձր ցուցանիշներ դրսևորել, քան սահմանում են չափորոշիչները, ոմանք՝ մի քիչ ավելի ցածր։ Երեխաների տվյալ տարիքին համապատասխան զարգացման և ուսումնառության հետ կապված ակնակալիքների մասին մտածելիս կարևոր է ուշադրություն դարձնել նրանց անհատական առանձնահատկություններին: Երեխաները տարբեր են` կախված իրենց բնածին ունակություններից, փորձից, առողջական վիճակից և սովորելու նկատմամբ ունեցած վերաբերմունքից: Երեխաների միջև այսպիսի տարբերությունները բնական են: Անհրաժեշտ է հարգանք դրսևորել բոլոր երեխաների նկատմամբ, նրանց վերաբերվել որպես ունակ անհատների, որոնք կարող են տարբեր տեմպերով զարգանալ ու սովորել, հասկանալ շրջապատող աշխարհը և արտահայտել իրենց սեփական աշխարհը:

Չափորոշչային պահանջների հիմքում ընկած է այն համոզմունքը, որ երեխաների ուսումնառությունը և զարգացումը բազմակողմանի է, քանի որ ֆիզիկական զարգացման հետ մեկտեղ զարգանում են նաև երեխայի խոսքն ու լեզուն, զգացմունքները, սոցիալական շփման և իմացական հմտությունները և այլն: Հետևաբար, երեխայի համակողմանի զարգացման համար կարևոր են բոլոր ոլորտները և պետք է հավասարապես արժևորվեն:

 Չափորոշիչներն այն ուղենիշներն են, որոնք մանկավարժները կարող են օգտագործել տարբեր ոլորտներում երեխաների զարգացմանը նպաստելու համար:

 Նախադպրոցական կրթության չափորոշչի փոփոխությունը պայմանավորված է հանրակրթության պետական նոր չափորոշչի ընդունմամբ, որտեղ նախադպրոցական կրթությունը դիտարկվում է հանրակրթության նախնական աստիճան և նպատակ ունի ապահովել նախադպրոցական կրթության համակարգից երեխայի սահուն անցումը դեպի հանրակրթություն:

 Չափորոշիչը հանդիսանում է երեխայակենտրոն կրթության հիմքը և երեխաների կարիքներին ու հետաքրքրություններին արձագանքելու, յուրաքանչյուր երեխայի անձը հարգելու, համատեղ ուսումնառության գործընթացը խթանելու հնարավորություն է ընձեռում:

Չափորոշչով սահմանվում են երեխայի լեզվական և հաղորդակցական,ֆիզիկական կրթության, առողջ ապրելակերպի, ճանաչողական, սոցիալական, քաղաքացիական, թվային, մեդիա, մշակութային, մաթեմատիկական, տեխնիկական և այլ կարողություններ:

 **Աշխատանքի նպատակն է՝**

Ներկայացնել դատիարակի աշխատանքի պլանավորումը չափորոշչային վերջնարդյունքներին համահունչ

**Նպատակից բխող խնդիրներն են՝**

* Ոսումնասիրել պլանավորման գործընթացի էությունը,
* դրա անհրաժեշտությունը
* Վերլուծել չափորոշչային վերջնարդյյունքները
* Ներկայացնել դաստիարակի աշխատանքի պլանավորման օրինակ չափորոշչային վերջնարդյունքների դիտարկմամբ

**ՏԵՍԱԿԱՆ ՄԱՍ**

**1․1․Դաստիարակի աշխատանքների պլանավորումը չափորոշչին համահունչ**

Ուսումնական հաստատություններում ուսումնադաստիարակչական գործունեություն չի կարող գոյություն ունենալ առանց ուսուցչի աշխատանքի նախնական մասնագիտական ​​պլանավորման: Աշխատանքի ճիշտ կազմակերպումը թույլ է տալիս ընդգծել նպատակներն ու խնդիրները, նշել աշակերտների արդյունքները, որոշակի ժամանակահատվածի ձեռքբերումները: Ինչպես մեթոդաբար ճիշտ ձևակերպել թեմատիկ կրթական գործընթաց նախադպրոցական ուսումնական հաստատությունում:

 Մանկապարտեզային կյանքի շարժիչ ուժերը որպես մանկական կազմակերպիչներ, դաստիարակներն են: Դաստիարակը ղեկավարվում է ծրագրով և այն կենսագործում է պլանավորման միջոցով: Նպատակաուղղվածության պլանավորման, կանխատեսման, վերահսկման և արդյունքների ու դրանց հետևանքների գնահատման հիմունքների ուսուցումը կատարվում է խաղային և ոչ խաղային հնարների զուգորդման, դաստիարակի ու երեխաների միջև դերերի բաշխման միջոցով:

 Պլանավորումը մանկավարժության մեջ կրթական գործընթացի կառուցումն է այնպես, որ կոնկրետ մանկական թիմում ուսումնական պլանի խնդիրները լուծվեն առավելագույն արդյունավետությամբ;

 Ուսումնական գործընթացի հիմքը պլանավորումն է։ Պլանը ուսումնական գործընթացի բոլոր մասնակիցների մանկավարժական գործունեության նախագիծ է։ Պլանավորումը նախադպրոցական ուսումնական հաստատության մանկավարժական գործընթացի գիտականորեն հիմնավորված կազմակերպումն է, որը տալիս է նրան բովանդակություն, որոշակիություն, վերահսկելիություն:

 Նախադպրոցական հաստատությունում դաստիարակության և կրթական աշխատանքի պլանավորումը հիմնական կրթական ծրագրի իրականացման գործընթացի կառավարման հիմնական գործառույթներից է և արտացոլում է մեծահասակների և երեխաների գործունեության կազմակերպման տարբեր ձևեր:

 Ուսումնադաստիարակչական աշխատանքում, թեմատիկ պլանավորման ժամանակ մեծ նշանակություն ունի առավոտյան զրույցի կազմակերպումը երեխաների հետ: Այն համարվում է մանկավարժական աշխատանքի կարևորագույն բաղկացուցիչ մաս, քանի որ նպաստում է երեխաների խոսքի և մտածողության զարգացմանը:

 Զրույցը որևէ թեմայի նպատակային քննարկում է, կազմակերպված, նախապատրաստված երկխոսություն~ նախապես ընտրված թեմայի շուրջ: Զրույցն օգնում է երեխային` ծանոթանալ շրջապատող աշխահի հետ և նպաստում է խոսքի զարգացմանը:

Նախադպրոցական կրթությունն այսօր մեծ փոփոխություններ է կրում, որոնց հիմքը դրել է պետությունը, որը մեծ հետաքրքրություն է ցուցաբերում այս ոլորտի զարգացման նկատմամբ։

 Նախադպրոցական ուսումնական հաստատության կոլեկտիվի աշխատանքը իրականացվում է հաստատության աշխատանքային պլանին համապատասխան: Ցանկացած պլան կառուցվում է ընթացիկ և առաջիկա (հեռանկարային) աշխատանքների միասնության մեջ նվազագույն ջանքերի ներդրմամբ՝ կոնկրետ նպատակներին հասնելու, վերջնական որոշումների կայացման բարձր արդյունավետությամբ:

 Պրակտիկան ցույց է տալիս, որ պլանն արդյունավետ է միայն այն դեպքում, եթե այն հենվում է մանկավարժական գիտության նվաճումների, առաջավոր փորձի ուսումնասիրության, տվյալ փուլում ծառացած և հեռանկարային խնդիրների հաշվառմամբ:

 2021 թվականին մայիսի 13 ՀՀ ԿԳՄՍ-ն հաստատեց նախադպրոցական կրթության պետական կրթական չափորոշիչը,որն իր մեջ ներառում է նախադպրոցական տարիքի երեխաների (ըստ տարիքային խմբերի) զարգացման կրթական ծրագրերի բովանդակությունը, նրանց ներկայացվող վերջնարդյունքները, ուսումնական բեռնվածության առավելագույն ծավալը, նախադպրոցական տարիքի երեխաների կրթության և զարգացման վերջնարդյունքի ապահովման հիմքերը: Չափորոշչի հիմքում նախադպրոցական տարիքի երեխաների կարողունակությունների վրա հիմնված մոտեցումն է:

 3. Չափորոշիչը ներառում է`

1) ուսումնադաստիարակչական հիմնական բնագավառները, կրթական ծրագրի բաղադրիչները և դրանց սահմանման մանկավարժահոգեբանական սկզբունքները.

2) երեխաների ուսումնական, խաղային բեռնվածության առավելագույն չափը կամ դրանց հարաբերակցությունը.

3) երեխաների զարգացման ընթացքի և առաջադիմության մակարդակի դիտարկման ձևերը.

4) նախադպրոցական ուսումնական հաստատություններում ներառական և երեխայակենտրոն միջավայրի չափանիշները, որոնք հաստատում է կրթության պետական կառավարման լիազորված մարմինը.

5) նախադպրոցական ուսումնական հաստատություններում երեխայի անվտանգ միջավայրի և աղետներին պատրաստվածության չափանիշները:

4. Չափորոշիչը հանդիսանում է երեխայակենտրոն կրթության հիմքը. հնարավորություն է ընձեռում արձագանքելու երեխաների կարիքներին և հետաքրքրություններին, հարգելու յուրաքանչյուր երեխայի անձը, խթանելու համատեղ ուսումնառության գործընթացը:

5. Նախադպրոցական կրթության պետական կրթական չափորոշչի իրականացումը նախադպրոցական ուսումնական հաստատությունների կողմից պարտադիր է` անկախ դրանց կազմակերպաիրավական ձևից և ենթակայությունից:

6. Ըստ չափորոշչի, մշակվում են միջին և բարձրագույն մասնագիտական հաստատությունների նախադպրոցական ֆակուլտետների (բաժինների) ուսումնական ծրագրեր և վերապատրաստումների թեմատիկ պլաններ, ծնողական կրթության ծրագրեր:

Կարողունակությունները նախադպրոցական տարիքի երեխաների կողմից ուսումնառության և դաստիարակության գործընթացում ձեռք բերված գիտելիքի, հմտությունների, արժեքների և դիրքորոշումների հիման վրա ըստ իրավիճակի արդյունավետ ու պատշաճ արձագանքելու ձևեր են: Նախադպրոցական տարիքի երեխաների կարողունակությունները ձևավորվում են ուսուցման և դաստիարակության կազմակերպման միջոցով:

Նախադպրոցական տարիքի երեխաների զարգացման և կրթական վերջնարդյունքները նկարագրում են, թե ինչ պիտի իմանա, կարողանա անել և հասկանա վեց տարեկան երեխան: Վերջնարդյունքներն ուղղված են կարողունակությունների ձևավորմանը:

1) լեզվական և հաղորդակցական կարողունակություն`

երեխան տիրապետում է գրական հայերենին, հաղորդակցվում տարբեր իրավիճակներում և միջավայրերում, դրսևորում խոսքային և ոչ խոսքային ակտիվություն` մասնակցություն ունենալով հասարակական կյանքին:

2) ճանաչողական և մոտիվացիոն կարողունակություն`

երեխան, իր տարիքին համապատասխան, ընդունակ է պատճառահետևանքային կապեր տեսնել երևույթների, իրադարձությունների միջև, ճանաչել առարկաների և օբյեկտների կապերը, հարաբերությունները, նոր խնդիրներ լուծել:

3) ինքնաճանաչողական և սոցիալական կարողունակություն`

երեխան ճանաչում է իր արտաքին առանձնահատկությունները, ձեռք է բերում սեռադերային պատկերացումներ:

4) ժողովրդավարական և քաղաքացիական կարողունակություն`

նախադպրոցական տարիքում երեխան տիրապետում է բարեվարքության և սոցիալական արդարության պարզագույն կանոններին. դրսևորում է հարգանք և հոգատարություն շրջապատի հանդեպ, գնահատում է արարքների բարոյական ուղղվածությունը: Ճանաչում է հայրենիքը, Հայաստանի խորհրդանիշները (դրոշ, զինանշան, օրհներգ), դրսևորում է սեր և նվիրվածություն հայրենի երկրի հանդեպ: Ունի տարրական պատկերացումներ սեփական իրավունքների ու պարտականությունների մասին.

5) թվային և մեդիա կարողունակություն`

երեխան ունի տարրական պատկերացումներ մեդիայի վերաբերյալ, կողմնորոշվում է մեդիա բազմազանության մեջ, մեծահասակի աջակցությամբ գնահատում է ներկայացված տեղեկատվությունը, այն համադրում սեփական պատկերացումներին` դրսևորելով քննադատական և ընտրողական մոտեցում:

 6) մշակութային կարողունակություն`

երեխան կարողանում է գնահատել գեղեցիկը, ճանաչում և վերլուծում է հանրահայտ հայ և արտասահմանյան մանկագիրների գեղարվեստական ստեղծագործությունները, ճանաչում է ազգային և համաշխարհային մշակութային նմուշների ինքնատիպությունը:

7) մաթեմատիկական և տեխնիկական կարողունակություն`

երեխան կարողանում է կատարել պարզ մաթեմատիկական գործողություններ, համեմատում, հետազոտում է առարկաները և երևույթները, գտնում է տարբեր խնդիրների լուծումներ, ճանաչում է թվանշանները, տիրապետում է նախաթվային և թվային հասկացություններին:

8) տնտեսական կարողունակություն`

երեխան կարողանում է համարժեք ճանաչել և վերլուծել մեծերի աշխատանքը և դրանից ստացված արդյունքները: Գիտի տարբեր մասնագիտությունների անվանումներ և դրանց առանձնահատկությունները:

9) ֆիզիկական կուլտուրայի կարողունակություն`

երեխան պատկերացում ունի ֆիզիկական վարժությունների առողջարարական նշանակության, առողջ սննդի, առողջ ապրելակերպի վարման հիմնական կանոնների` օրգանիզմի կոփման, օրվա ռեժիմի, հիգիենիկ կանոնների, ճիշտ կեցվածքի պահպանման մասին:

Շարժողական ոլորտում նախադպրոցական տարիքի երեխաների զարգացման և կրթական վերջնարդյունքներն են. վաղ մանկության տարիքում երեխան ինքնուրույն կամ մեծի օգնությամբ կարողանում է սողալ,  սկսում է ինքնուրույն քայլել, կարողանում է ակտիվ գործողություններ կատարել առարկաներով որոշակի արդյունքի համար,  շարժողական գործողությունների ժամանակ դրսևորում է ինքնուրույնություն և այլն:

**1․2․Ուսումնադաստիարակչական գործընթացի կազմակերպումը ՆՈւՀ-ում**

 Ուսուցման և դաստիարակության գործընթացին անդրադարձել են բազմաթիվ հայտնի մանկավարժներ**:**

Շվեյցարացի նշանավոր մանկավարժ Իոհան Հայնրիխ Պեստալոցցին մեծ ներդրում ունի մանկավարժության ` որպես գիտության և պրակտիկայի զարգացման գործում:

Դաստիարակության նպատակը, ըստ Պեստալոցցու, մարդու բոլոր բնական ուժերի ու ընդունակությունների զարգացումն է, ըստ որում զարգացումը պետք է լինի բազմակողմանի և ներդաշնակ։ Դաստիարակի ներգործությունը երեխայի վրա պետք է համաձայնեցված լինի նրա բնության հետ։ Ոչ մի դեպքում մանկավարժը չպետք է ճնշի աճող մարդու բնական զարգացումը: Դաստիարակը, նրա կարծիքով, այդ զարգացումը պետք է դնի ճիշտ ուղու վրա, վերացնի այն արգելակներն ու ազդեցությունները, որոնք կարող էին այն կասեցնել կամ շեղել մի այլ ուղղությամբ։

 Դաստիարակության հիմնական սկզբունքը, ինչպես դա հասկանում էր Պեստալոցցին, համաձայնեցվածությունն է բնության հետ։ Սակայն նպատակաուղղված դաստիարակությունը միանգամայն անհրաժեշտ է ամեն մի մարդու, քանի որ ինքն իրեն թողնված, տարերայնորեն զարգացող մարդը չի կարող հասնել մարդկային իր բոլոր ուժերի ներդաշնակ զարգացման այն աստիճանին, որ պահանջվում է նրանից, որպես հասարակության անդամի։

 Ռուս մեծ մանկավարժ Ուշինսկին մանկավարժության կարևոր հիմք է համարում անհատի ձևավորումը և ակտիվությունը. ‹‹երեխաների ձգտումը,մի շարք գործողությունների հանդեպ, բնորոշ է ցանկացածին, և դա հոգեբանության հիմնական օրենքն է››,- ասել է նա: Իր ‹‹Աշխատանքն իր հոգեբանական ու դաստիարակչական նշանակությամբ›› հոդվածում, նշում է որ աշխատանքն առաջին հեթին նյութական կյանքի հիմքն է և ֆիզիկական, գեղագիտական, մտավոր և բարոյական զարգացման համար անհրաժեշտ պայման:

 Բացի այդ, աշխատանքը համարվում է նաև ճանաչողական, հուզական և կամային գործընթացների զարգացման, երեխայի կարողությունների և խառնվածքի ձևավորման կարևոր նախապայման:

 Ըստ Ուշինսկու, կրթության բաղադրատարրերից ամենակարևորը բարոյական դաստիարակությունն է: Այն իր մանկավարժական հայեցակարգի կորիզն է, և ‹‹դա ավելի կարևոր է, քան գլուխը գիտելիքներով լցնելը››: Կրթությունը, որը զուրկ է բարոյական հատկանիշներից, ոչնչացնում է մարդուն: Բարոյական դաստիարակությունը երեխայի մեջ պետք է զարգացնի հայրենասիրություն, մարդասիրություն, ազնվություն, ուղղամտություն, աշխատասիրություն:

 ‹‹Խաղը, ազատ և անկախ գործողություն է, որին դաստիարակը չպետք է միջամտի…: Խաղալիքները մեծ նշանակություն ունեն››,-ասել է Ուշինսկին: Ուշինսկին արժեքավոր ներդրում է ունեցել մանկավարժական մտքի զարգացման մեջ, և խորը վերլուծել է ինչպես դպրոցականների կրթության, դաստիարակության տեսությունն ու պրակտիկան, այնպես էլ նախադպրոցականներինը: ‹‹Դաստիարակության առարկան մարդն է և եթե մանկավարժությունը ցանկանում է դաստիարակել մարդուն՝ բոլոր առումներով,նախ և առաջ պետք է ճանաչի նրան››: Ուշինսկին մեծ ուշադրություն է դարձնում սկզբնական ուսուցմանը: Նա գրում է, որ ‹‹ինչքան փոքր է տարիքը, այնքան մեծ պետք է լինի անձի մանկավարժական վերապատրաստումը…սկզբնական դպրոցը պետք է դնի ընդհանուր դպրոցի հիմքը և նպաստի անհատի դրական հատկանիշների առաջացմանը››:

 Յ.Ա.Կոմենսկին իր «Մեծ դիդակտիկա» աշխատությունում նշում է, որ ուսումնական առարկաների փոխկապակցված ուսուցումը երեխաներին սովորեցնում է բացահայտել ուսումնասիրվող առարկաների և երևույթների միջև եղած կապերը. «Ամեն ինչ ամրապնդել բանականության հիմունքներով նշանակումէամեն ինչ սովորել՝ մատնացույց անելով պատճառները, այսինքն՝ ոչ միայնցույցտալ,թե ինչպես է այս կամ այն բանը տեղի ունենում, այլ նաև ցույց տալ, թեինչուդաայլկերպ լինել չի կարող: Չէ՞ որ իմանալ որևէ բան նշանակում է իրը ճանաչել իր փոխկապակցվածության մեջ» :

 Ռուսոյի մանկավարժական հայացքների հիմքում ընկած են բնական և ազատ դաստիարակության սկզբունքները։ Մարդը, ըստ Ռուսոյի, իր դաստիարակությունը ստանում է բնությունից, իրերից և մարդկանցից։ Նրա դաստիարակությունը կարող է արդյունավետ լինել, եթե այդ երեք գործոնները ձգտեն միևնույն նպատակին, չհակասեն իրար, այլ համագործակցեն իրար հետ:

 Եվ քանի որ բնությունից ստացած դաստիարակությունը մեզանից չի կախված, իրերից ստացած դաստիարակությունը մասամբ է մեզանից կախված, և միայն մարդկանցից ստացած դաստիարակությունն է կախված մեզանից, ուրեմն՝ «բնության դաստիարակությանը, որի հանդեպ մենք անզոր ենք, պետք է ուղղել մյուս երկուսը»։

Բնական դաստիարակություն ասելով՝ Ռուսոն հասկանում էր այնպիսի դաստիարակություն, որը համապատասխանում է երեխայի բնական զարգացման ընթացքին՝ նրա բնական ընդունակություններին ու նախադրյալներին, նրա պահանջմունքներին ու առանձնահատկություններին։

Լինելով տաղանդավոր պրակտիկ և թեորիկ Վասիլի Ալեքսանդրեվիչ Սուխոմլինսկին պրակտիկորեն դիտարկում էր դաստիարակության բոլոր ասպեկտները` տեսությունը և գործնականը, դիդակտիկան և դպրոցագիտությունը: Նրա աշխատությունների մեջ կարևոր տեղ է զբաղեցնում այն պրոբլեմը, որ մանկավարժը իր մասնագիտական աշխատանքին սետեղծագործաբար մոտենա, ինչը սոցիալական հսկայական նշանակություն ունի: «Զրույց դպրոցի երիտասարդ տնօրենի հետ» գրքում Սուխոմլինսկին գրել է. ‹‹Եթե դուք ցանկանում եք, որ մանկավաևժական աշխատանքը ուսուցչին ուրախություն պատճառի, այլ չվերածվի ձանձրալի և ամենորյա միապաղաղության, ապա ուսուցչին դուրս բերեք հետազոտողի արահետ: Դաստիարակի աշխատանքի հաջողությունը հնարավոր է միայն մասնագիտության և ստեղծագործության համատեղությամբ, երեխաների հոգևոր կյանքի խորը գիտությամբ, ամեն մի երեխայի առանձնահատկությունների իմացությամբ»:

 Հիմնականում Սուխոմլինսկին ուշադրություն էր դարձնում մեծացող սերնդի մեջ քաղաքացիականության դաստիարակությունը: Նա շարունակեց զարգացնել ուսմունքը կոլեկտիվում դաստիարակության պրոցեսի վերաբերյալ, մշակեց մեթոդիկա առանձին աշակերտի հետ կոլեկտիվում աշխատելու վերաբերյալ:

 «Սիրտս նվիրում եմ երեխաներին» գրքում Սուխոմլինսկին պարզ ցույց է տալիս, որ երեխաների հարմոնիկ զարգացմանը ուղղված, դաստիարակի աշխատանքի հաջողությունը հնարավոր է միայն ամեն մի երեխայի հոգևոր կյանքի և զարգացման առանձնահատկությունների խորը իմացության դեպքում:

 Դաստրարակության մոդելը, որի հիմքում ընկած է հումանիտար հոգեբանության ուղղությունը, 50-60ական թվականներին ԱՄՆ-ում զարգացրել են այնպիսի գիտնականներ ինչպիսիք էին Մասլոուն, Ֆրանկը, Ռոջերսը, Կոլլինը, Կոմբսը և այլք:

**Գործնական մաս**

Հետազոտությունն անց եմ կացրել Սյունիքի մարզի Վերիշեն գյուղի մանկապարտեզ ՀՈԱԿ-ի ավագ խմբում: Հետազոտությանը մասնակցել են 20 սան: Ես նրանց համար բարձրաձայն կարդացել եմ Շառլ Պերոյի <<Կարմիր գլխարկը>> հեքիաթը: Երեխաներին հանձնարարել եմ ուշադիր լսել իմ կարդացածը,որովհետև իմ կարդալուց հետո իրենք պիտի պատմեն այն: Հեքիաթը կարդալուց հետո ես հարցեր ուղղեցի երեխաներին`

1 Ինչու էին աղջկան անվանում Կարմիր գլխարկ:

2.Ուր էր գնում Կարմիր գլխարկը:

3.Ինչ էր տանում տատիկին:

4.Ճանապարհին ում հանդիպեց Կարմիր գլխարկը:

5 Գայլն ինչ ասաց Կարմիր գլխարկին:

6 Կարմիր գլխարկը հավատաց գայլին:

7 Ով փրկեց տատիկին ու Կարմիր գլխարկին:

Երեխաներից 10-ը շատ ակտիվ պատասխանում էին տրված հարցերին:  Հեքիաթի միջոցով զարգանում  է երեխայի խոսքը,նպաստելով խոսքի ճիշտ և հստակ արտահայտելուն։ Զարգացնող խոսքը նպաստում է անձի վրա ամբողջապես, և անձի զարգացման ցանկացած կողմ նպաստում էլ լեզվի զարգացմանը:

Իսկ 10 սանի փորձում էի ներգրավել պատասխաններում զարգացնելու համար նրանց լեզվամտածողական կարողունակությունը:

 Հարցերը տալուց հետո` ամրապնդելով նյութը երեխաների հիշողության մեջ ես առաջարկեցի ըստ ցանկության պատմել հեքիաթը:Երեխանեից 6-ը ցանկություն հայտնեցին վերարտադրել կարդացածս:

 Այսպիսով կարող ենք արձանագրել.որ լեզվամտածողական կարողունակության վերջնարդյունք ստացանք 6 երեխայի մոտ:

 Պարապմունքից հետո երեխաներին տվեցի թղթեր և գունավոր մատիտներ,հանձնարարեցի նկարել այն ինչ հասկացել են հեքիաթից:Երեխաները բոլորը սիրով նկարեցին Կարմիր գլխարկին, տատիկին գայլին անտառ ու արև,ճանապարհ ու ծաղիկներ:

Աղյուսակի տեսքով ներկայացրել ենք նաև պլանավորման օրինակ՝ հաշվի առնելով չափորոշչային պահանջները։

**Պլանավորման օրինակ**

Մաթեմատիկա

Թեմա Ընդեղենի չափում

Նպատակը սովորեցնել չափել ընդեղենը պայմանական չափանմուշի միջոցով

Խնդիրները պայմանական չափանիշների օգնությամբ որոշել հեղուկ և սորուն մարմինների չափը

-ամրապնդել տարածության մեջ կողմնորոշվելու կարողությունները օգտվելով ուղղություն ցույց տվող սլաքներից:

-զարգացնել համրանքը 9 ի սահմանու, թիվը մեկով մեծցնելու և փոքրքցնելու կարողությունը

Անհրաժեշտ պարագաներ` 2 թափանցիկ թաս, մեկը լցված ոլոռո, մյուսը դատարկ չափաբաժակ, թեյի գդալ, թվանշաններ 1-9 շրջանիկներով քարտեր,փայտիկներ:

Վերջնարդյունք

-Կճանաչի 1-9 թվանշանները

-Կգնահատի իր և ընկերների աշխատանքը

-Կաշխատի մաքուր և կոկիկ

|  |
| --- |
| երկուշաբթի |
| Կարողունակություն |  Լեզվական և հաղորդակցական |
| Խոսքի զարգացում  |  Կարմիր գլխարկ հեքիաթը |
| Նպատակը |  տիրապետել գրական հայերենին, դրսևորել խոսքային և ոչ խոսքային ակտիվություն` մասնակցություն ունենալով հասարակական կյանքին |
|  Խնդիրնեը | զարգացնել բառապաշարը, ամրապնդել հիշողությունը, վերարտադրել լսածը և արտաբերել նոր սովորած բառերը: |
| Նկարչություն | <<Կարմիր գլխարկ>> հեքիաթի հերոսներին: |
| Նպատակը | ամրապնդել պատկերացումները հեքիաթի հերոսների մասնին |
|  Խնդիրնեը | կատարելագործել բարին չարից տարբերելու կարողություն |
| Վերջնարդյունք  | -Կարողացան արտաբերել նոր բառեր- սովորեցին տարբերակել չարն ու բարին- կարողացան արատբերել կապակցված խոսք-նկարելու միջոցով կարողացան վերարտադրել լսածը |

|  |
| --- |
| երեքշաբթի |
| Կարողունակություն | մաթեմատիկական և տեխնիկական  |
|  Մաթեմատիկա  | Երկրաչափական պատկերներ |
|  Նպատակը  | սովորեցնել տարբերել երկրաչափական պատկերները |
|  Խնդիրներ  | Երկրաչափական պատկերները օգտագործել ապլիակացիա պատրաստելիս |
| Կառուցողական ապլիկացիա | Մեծ տուն  |
| Նպատակը | սովորեցնել ապլիկացիայի միջոցով կառուցել մեծ տուն: Քառակուսին անկյունագծով ծալել 2 հավասար մասի բաժանելու , ծալման գծից մկրատով ուղիղ կտրել և ստանալ տանիք եռանկյուն |
| Խնդիրնեը | Զարգացնել մաքուր աշխատելու կարողություն |
| Վերջնարդյունք | - երեխաները տարբերում են երկրաչափական պատկերները-թղթից կարողացան ստանալ այդ պատկերները- կարողացան գեղեցիկ կտրել թղթերը-մաքուր և կոկիկ համաչափ կպցնել երկրաչափական պատկերները - ստացան տուն |

|  |
| --- |
| չորեքշաբթի |
| Կարողունակություն | ֆիզիկական կուլտուրայի կարողունակություն |
| Ֆիզ դաստիարակ. | Օղակով վարժություններ |
| Նպատակը  | արագ կողմնորոշվելու ցատկելու ընդունակություն |
| Խնդիրներ  | Շաժվել մեկ շարքով` քայլել իրար ետևից,կազմել եռյակներ |
| էկոլոգիա | Մաքուր օդը որպես առողջության պահպանման միջոց |
| Նպատակը | Սովորեցնել թե ինչպես մաքուր պահել օդը տարատեսակ թափոններից |
| Խնդիրներ | Մաքուր օդում մարզվելը առողջության պահպանման միջոց |
| Վերջնարդյունք  | -Կատարում են հրահանգները -Սովորեցին լինել կազմակերպված-հասկացան մաքուր օդի դերն ու նշանակությունը- հասկանում են ֆիզ. դաստիարակության դերը առողջության պահպանման գործում հատկապես մաքուր օդում |

|  |
| --- |
| հինգշաբթի |
| Կարողունակություն | տնտեսական |
|  | Աշխատանք,մասնագիտություն |
| Նպատակը | Ձևավորել երեխաների մասնագիտական հետաքրքրությունները , ծանոթանալ մի շարք մասնագիտությունների առանձնահատկություններին |
| Խնդիրներ | Ձևավորել հարգանք ցանկացած աշխատանքի հանդեպ |
| Նկարչություն | Մասնագիտություն |
| Նպատակը | Զարգացնել գաղափար մասնագիտության մասին, որը նախընտրում է երեխան |
| Խնդիրներ | Պատկերացում կազմել տվյալ մասնագիտության կարևորության և անհրաժեշտության մասին |
| Վերջնարդյունք | երեխաները ակտիվ թվարկում են մանսագիտոթյուններ-կարողանում են միտք արտահայտել մասնագիտությունների մասին-հարգանքով են արտահայտվում աշխատանքի և աշխատավոր մաևդու նկատմամբ**-**երեխաները նկարեցին իրենց նախընտրած մասնագիտությունը-կարողացան հասկանալ իրենց նախընտրած մասնագիտության գործառույթները |

|  |
| --- |
| ուրբաթ |
| կարողունակություն | ժողովրդավարական և քաղաքացիական |
| Էկոլոգիա  | Մաքուր բնություն |
| Նպատակ | Երեխաներին ներկայացնել մաքուր բնության անհրածեշտությունը |
| Խնդիրները | Մաքուր պահել շրջակա բնությունը, խնամքով վերաբերվել բույսերին ու ծառերին: |
| Աշխատանք  |  |
| Նպատակ | Սովորեցնել երեխաներին ինքնուրուն աշխատել  |
| Խնդիրները | Առանց վնասելու բնությունը փխրեցնել հողը.ջրել ծառերը,ծաղիկները: |
| Վերջնարդյունք | -կարողացան հասկանալ բնության կարևորությունը- մաքուր պահելու անհրաժեշտությունը-որպես քաղաքացի հայրենի բնությունը շենացնելու պարտավորությունը |

**Եզրակացություն**

Ուսումնասիրելով մեր աշխատանքի թեմայի վերաբերյալ հոգեբանական և մեթոդական գրականությունը, մենք եկանք այն եզրակացության, որ պլանավորումը կառավարման հիմնական գործառույթն է, որի լիարժեք իրականացումը դաստիարակության արդյունավետությունն ապահովող հիմնական գործոններից մեկն է: Այն սահմանվում է որպես ուսումնական աշխատանքի հերթականության, հաջորդականության վաղ որոշում՝ նշելով կիրառվող անհրաժեշտ պայմանները, միջոցները, ձևերն ու մեթոդները։ Պատշաճ պլանավորման դեպքում հնարավոր է դառնում կանխատեսել յուրաքանչյուր առանձին աշխատողի արդյունքները, ինչը հեշտացնում է ընդհանուր նպատակներին և խնդիրներին հասնելը:

Արդի նախադպրոցական մանկավարժության կարևորագույն խնդիրն է տարբեր տիպերի նախադպրոցական ուսումնական հաստատություններում ձևավորել և զարգացնել նախադպրոցական կրթական չափորոշիչներին ու կրթական ծրագրային պահանջներին համապատսխան երեխաների գիտելիքների, կարողություւների, հմտություւների, անփի ներդաշնակ զարգացման պատշաճ մակարդակ:

 Ապահովելով մանկավարժական որակը՝ ըստ մանկավարժների և կրթությանը ներկայացվող չափորոշիչների, մենք կկարողանանք ճիշտ, նպատակային, գրագետ, հետաքրքիր, ժամանակակից մոտեցում ցուցաբերել և երեխաներին ներկայացվող չափորոշիչներով համապատասխան սերունդ կրթել:

Նախադպրոցական կրթության համակարգի զարգացման ներկա պայմաններում մանկավարժական գործընթացի կազմակերպման մոտեցումների բազմազանությունը, նրա անձին ուղղված կողմնորոշումը, նոր սերնդի ծրագրերի օգտագործումը, բնականաբար, պահանջում են պլանավորման մոտեցումների փոփոխություններ:

 Ոսումնական գործընթացի պլանավորման ժամանակակից համակարգը ներառում է նախադպրոցական ուսումնական հաստատության զարգացման ծրագիր, նախադպրոցական ուսումնական հաստատության կրթական ծրագիր, վերջնական մանկավարժական վերլուծության կառուցվածքը և տեսակները, նախադպրոցական ուսումնական հաստատության աշխատանքի պլանավորումը:

 Այսպիսով, պլանավորումը գործընթաց է, որի արդյունքը նպատակների հստակ ձևակերպումն է և այն միջոցների ու մեթոդների որոշումը, որոնցով կհասնեն նպատակներին. սա առաջիկա գործունեության համակարգի մշակումն է, գործունեության նպատակների և խնդիրների ձևակերպման կարգը:

**Օգտագործված գրականություն**

Հասմիկ Միտոյան ՈՒսումնական ձեռնարկ մանկապարտեզի համար 2022

ՀՀ օրենք նախադպրոցական կրթության մասին 2021 Մայիս 13